Ilias Latina
Ilias Latina est compendium poëticum Latinum Homeri Iliadis, constans ex 1070 versibus hexametris. In manuscriptis Epitome Iliados Homeri, Liber Homeri, aut Homerus (de bello Troiano) inscribitur. Primi et ultimi versûs sunt acrostichides, sententiam "Italicus scripsit" exprimentes. Propter hoc et titulum unius manuscripti, opus saepe sed incerte P. Baebio Italico consuli ascribitur. Proprietates stili et materiae indicant opus sub Neronem inter annos 54 et 65 scriptum esse. In poëmate historia Homerica ad mores Romanos huius temporis accommodatur et heroum animi motus virtutibus moralibus civicisque praeferuntur.